ก.ยุติธรรมเตรียมจัดอบรม ลูกเสือไซเบอร์
กระทรวงยุติธรรมจะจัดการอบรม โครงการลูกเสือบนเครือข่ายคอมพิวเตอร์ ในวันที่ 20 – 21 ธ.ค. นี้ที่ ม.เกษตรศาสตร์ พุ่งเป้าสร้างเครือข่ายอาสาสมัครที่มีจิตสำนึกในการปกป้องและพิทักษ์สถาบันพระมหากษัตริย์ในโลกออนไลน์เว็บไซต์โครงการลูกเสือบนเครือข่ายคอมพิวเตอร์ (Cyber Scout) โดยกระทรวงยุติธรรม ระบุว่า กระทรวงยุติธรรมจะจัดการอบรม โครงการลูกเสือบนเครือข่ายคอมพิวเตอร์ รุ่นที่ 1 และ 2 ในวันที่ 20 – 21 ธันวาคม 2553 ที่มหาวิทยาลัยเกษตรศาสตร์ โดยระบุวัตถุประสงค์เพื่อสร้างเครือข่ายอาสาสมัครที่มีจิตสำนึกในการปกป้องและพิทักษ์สถาบันพระมหากษัตริย์ผ่านทางโลกออนไลน์ โดยในการอบรมดังกล่าว ประกอบด้วยการบรรยายหัวข้อ การร่วมกันพิทักษ์ และปกป้องสถาบันพระมหากษัตริย์ โดย บวร ยสินทร ประธานเครือข่ายราษฎรอาสาป้องกันสถาบัน ในสังคมออนไลน์เฟซบุ๊ก ซึ่งจะพูดถึงสถาบันพระมหากษัตริย์กับการเมืองไทย และการพิทักษ์และปกป้องสถาบันผศ.ดร.นวลวรรณ สุนทรภิษัช อาจารย์ประจำภาควิชาวิทยาการคอมพิวเตอร์ คณะวิทยาศาสตร์ มหาวิทยาลัยเกษตรศาสตร์ บรรยายในหัวข้อ จรรยาบรรณในการใช้คอมพิวเตอร์ โดยจะพูดถึงกฎหมายที่เกี่ยวข้องกับคอมพิวเตอร์ และกรณีศึกษาของการกระทำที่ถือว่าเป็นการกระทำที่ผิดจริยธรรมสถาบันพระมหากษัตริย์กับประเทศไทย โดย ผศ.พัชราภรณ์ สุวรรณกูฏ อาจารย์คณะมนุษยศาสตร์และสังคมศาสตร์ มหาวิทยาลัยราชภัฏวไลยอลงกรณ์ ซึ่งจะกล่าวถึงพระราชอัจฉริยภาพในด้านต่างๆ ของในหลวง และพระราชกรณียกิจและโครงการในพระราชดำริที่สำคัญ และดร.ผกาเกษ วัตุยา อาจารย์ประจำภาควิชาวิทยาการคอมพิวเตอร์ คณะวิทยาศาสตร์ มหาวิทยาลัยเกษตรศาสตร์ บรรยายในหัวข้อ การใช้งานคอมพิวเตอร์และอินเทอร์เน็ตอย่างถูกวิธี โดยจะพูดถึงวิธีการดูแลและแก้ไขปัญหาคอมพิวเตอร์เบื้องต้น แนะนำเว็บไซต์ที่น่าสนใจ และอาชญากรรมคอมพิวเตอร์และวิธีป้องกันเบื้องต้นโดยผู้ที่สนใจสามารถติดต่อได้ที่ 
กระทรวงยุติธรรมจะจัดการอบรม โครงการลูกเสือบนเครือข่ายคอมพิวเตอร์ ในวันที่ 20 – 21 ธ.ค.
กระทรวงยุติธรรม,ลูกเสือไซเบอร์,สถาบันกษัตริย์